

**Абай облысы бойынша меншікке немесе жер пайдалануға берілетін аталған жерлерді пайдаланудың жергілікті жағдайлары мен ерекшеліктеріне қарай ауыл шаруашылығы мақсатындағы жер учаскелерінің ең аз мөлшерін белгілеу туралы**

Абай облысы әкімдігінің 2023 жылғы 21 сәуірдегі № 82 бірлескен қаулысы және Абай облысы мәслихатының 2023 жылғы 20 сәуірдегі № 2/13-VIII шешімі. Абай облысының Әділет департаментінде 2023 жылғы 27 сәуірде № 55-18 болып тіркелді

      Қазақстан Республикасының Жер кодексiнiң 50-бабының 5-тармағына, "Қазақстан Республикасындағы жергiлiктi мемлекеттiк басқару және өзiн-өзi басқару туралы" Қазақстан Республикасының Заңының 6-бабының 1-тармағының 13) тармақшасына және 27-бабының 1-тармағының 8) тармақшасына сәйкес, Абай облысының әкімдігі ҚАУЛЫ ЕТЕДІ және Абай облысы мәслихаты ШЕШТІ:

      1. Абай облысы бойынша меншікке немесе жер пайдалануға берілетін аталған жерлерді пайдаланудың жергілікті жағдайлары мен ерекшеліктеріне қарай ауыл шаруашылығы мақсатындағы жер учаскелерінің ең аз мөлшері осы бірлескен қаулы және шешімінің қосымшасына сәйкес белгiленсiн.

      2. Осы бірлескен қаулы және шешім оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |
| --- |
| *Абай облысы әкімі* |
|  | *Н. Уранхаев* |
| *Абай облысы мәслихатының төрағасы* |
|  | *К. Сулейменов* |

|  |  |
| --- | --- |
|  | "Абай облысы әкімінің аппараты" ММ 2023 жылғы 21 сәуірдегі № 82 мен Абай облысы мәслихатының 2023 жылғы 20 сәуірдегі № 2/13-VIII бірлескен қаулысы мен шешімінің қосымшасы |

**Абай облысы бойынша меншікке немесе жер пайдалануға берілетін аталған жерлерді пайдаланудың жергілікті жағдайлары мен ерекшеліктеріне қарай ауыл шаруашылығы мақсатындағы жер учаскелерінің ең аз мөлшері**

      Ескерту. Қосымша жаңа редакцияда - Абай облысы әкімдігінің 25.06.2025 № 98 бірлескен қаулысы және Абай облысы мәслихатының 25.06.2025 № 28/190- VIII шешімімен (алғашқы ресми жарияланған күнінен кеиін күнтізбелік он күн өткен соң қолданысқа енгізіледі).

|  |  |  |  |  |  |
| --- | --- | --- | --- | --- | --- |
| Р/с № | Аудандар атауы | меншікке немесе жер пайдалануға берілетін аталған жерлерді пайдаланудың жергілікті жағдайлары мен ерекшеліктеріне қарай ауыл шаруашылығы мақсатындағы жер учаскелерінің ең аз мөлшері (гектар) | | | |
| фермерлік немесе шаруа қожалығын жүргізу үшін Қазақстан Республикасының азаматтарына | | ауыл шаруашылығы өндiрiсiн жүргiзу үшiн мемлекеттiк емес заңды тұлғаларға және олардың үлестес тұлғаларына | |
| барлығы | оның iшiнде суармалы | барлығы | оның iшiнде суармалы |
| 1 | 2 | 3 | 4 | 5 | 6 |
| 1. | Абай ауданы | 4,0 | 2 | 4,0 | 2 |
| 2. | Ақсуат ауданы | 6,3 | 2 | 6,3 | 2 |
| 3. | Аягөз ауданы | 9 | 2 | 9 | 2 |
| 4. | Бесқарағай ауданы | 1,5 | 1,5 | 1,5 | 1,5 |
| 5. | Бородулиха ауданы | 1,4 | 1,4 | 1,4 | 1,4 |
| 6. | Жаңасемей ауданы | 7 | 2 | 7 | 2 |
| 7. | Жарма ауданы | 8,8 | 2 | 8,8 | 2 |
| 8. | Көкпекті ауданы | 2,5 | 2 | 2,5 | 2 |
| 9. | Мақаншы ауданы | 8,2 | 2 | 8,2 | 2 |
| 10. | Үржар ауданы | 8,2 | 2 | 8,2 | 2 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК